КрАЗ-6322

**КрАЗ-6322** — грузавы аўтамабіль падвышанай праходнасці з колавай формулай 6х6, які вырабляецца Крамянчугскім аўтазаводам з 1994 года.

Прадстаўляе сабой мадэрнізаваную мадэль КрАЗ-260. У параўнанні з папярэднікам на 30 к.с. павялічылася магутнасць рухавіка і да 10 т — грузападымальнасць. Змены ў знешнім выглядзе закранулі форму апярэння і бампера.

## Гісторыя 
 года]]
Выпускаецца Крамянчугскім аўтазаводам з 1994 года.

У 2006 годзе аўтамабіль быў прыняты на ўзбраенне Узброеных сіл Украіны, а першыя пастаўкі ва ўкраінскае войска адбыліся ў сакавіку 2008 года.

26 снежня 2019 года Нацыянальны банк Украіны ўвёў у абарачэнне памятную манету наміналам 10 грн. з выявай КрАЗ-6322. Манета мае дыяметр 30 мм і выраблена са сплаву на аснове цынку з нікелевым пакрыццём. Колькасць — 1 млн штук.

У 2019—2021 гады закупкі Міністэрствам абароны Украіны былі перапыненыя ў сувязі з працэдурай банкруцтва Крэмэнчуцкага аўтазавода. У студзені 2022 года пастаўкі аднавіліся.

## Канструкцыя 
**КрАЗ-6322** — грузавы аўтамабіль павышанай праходнасці колавай формулы 6х6. Прызначаны для перавозкі грузаў і людзей, буксіравання транспартных сродкаў і спецыяльных прычэпаў па дарогах усіх катэгорый і бездаражу. Мае капотнае кампаноўку. Грузавая платформа — металічная з заднім адкідным бортам, аснашчана адкіднымі лаўкамі, дугамі і тэнтам.

КрАЗ-6322 з’яўляецца глыбока мадэрнізаваным КрАЗ-260. Замест рухавіка *ЯМЗ-238Л* магутнасцю 300 к.с. ён меў рухавік *ЯМЗ-238Д* магутнасцю 330 к.с., новую каробку перадач *ЯМЗ-238К* замест *ЯМЗ-238Б*, новую раздатачную каробку з іншымі перадатачнымі лікамі. У сістэме рулявога кіравання ўжылі больш магутную масленую помпу гідраўзмацняльніка. Стаяначная тармазная сістэма з пнеўмаспружыннымі камерамі заменена на механічную трансмісійную з тармазным барабанам, які быў усталяваны на выхадным вале раздатачнай каробкі. Было перагледжана апярэнне кабіны, змянілі канструкцыю лябёдкі для ўкладання троса даўжынёй 60 метраў (у КрАЗ-260 — 56 метраў). На машыну ўсталявалі два паліўныя бакі 250 л замест двух па 160 л. Рама КрАЗ-6322 мае сілавую першую папярочку, пярэдні бампер і заднія буферы, якія дазвалялі эвакуяваць аўтамабіль метадам выштурхвання іншым аўтамабілем. Для забеспячэння заезда ў кузаў аўтапагрузчыка была павялічана таўшчыня ліста платформы (з 1,8 мм да 2,2 мм). У выніку дапрацовак падрыхтаваная маса КрАЗ-6322 на 220 кг больш падрыхтаванай масы КрАЗ-260.

### Рухавікі 
Рухавік — *ЯМЗ-238Д* / *ЯМЗ-238ДЕ2* — дызельны, васьміцыліндравы, V-падобны, з турбанаддзіманнем. Таксама магчымая ўстаноўка рухавікоў *Cummins* або *Deutz*.

У 2019 годзе была сертыфікавана мадыфікацыя КрАЗ-6322-06 з рухавіком *Weichai* экалагічнага класа Еўра-6.

### Трансмісія 
Каробка перадач — *ЯМЗ-2381* — механічная, васьміступеньчатая. Раздатачная каробка — механічная двухступеньчатая з міжвосевым блакавальным дыферэнцыялам. Вядучыя масты — цэнтральныя, двухступеньчатыя, аднахуткасныя, з міжколавымі блакіруемымі дыферэнцыяламі. Сярэдні мост прахаднога тыпу.

### Шасі 
Пярэдняя і задняя падвескі — залежныя, на дзвюх уздоўжных паўэліптычных рысорах, пярэдняя з двума гідраўлічнымі амартызатарамі, задняя — балансірнага тыпу. Тармазная сістэма — пнеўматычнага тыпу. Рабочыя тормазы — колавыя тармазныя механізмы барабаннага тыпу, з унутранымі калодкамі; стаяначны тормаз — трансмісійны тормаз барабаннага тыпу на выходным вале раздатачнай каробкі; прывад механічны.

### Характарыстыкі 
## Мадыфікацыі і машыны на базе КрАЗ-6322 
* **КрАЗ-63221** — шасі для мантажу інжынернага абсталявання.
* **КрАЗ-6322-047** — аўтамабіль-эвакуатар. Абсталяваны кранам-маніпулятарам, прыладай для буксіроўкі тэхнікі, а таксама спецыяльным абсталяваннем для слясарных, зварачных і іншых рамонтных прац.
* **КрАЗ-6322-056** — перасоўная аўтарамонтная майстэрня, прызначаная для тэхнічнага абслугоўвання і рамонту пашкоджанай аўтамабільнай і іншай тэхнікі ў палявых умовах.
* **КрАЗ‑632217, КрАЗ‑632207** — спецмашыны для працы ў складзе геолагаразведачных экспедыцый, сейсмалагічных лабараторый і прыродаахоўных службаў запаведнікаў, распрацаваныя па замове кампаніі System Use Contract Ltd (Вялікабрытанія) для пастаўкі ў Паўднёвую Афрыку. Аўтамабілі маюць правабаковае рулявое кіраванне і абсталяваныя 6-цыліндравым рухавіком Deutz BF6M1015С магутнасцю 371 к.с., аднадыскавым счапленнем MFZ 430, 9-ступеньчатай каробкай перадач 9JS200TA-G6499 і шырокапрофільнымі шынамі.
* **КрАЗ-6322-161-02** — мадыфікацыя з правым размяшчэннем органаў кіравання.
* **КрАЗ-6322 РЭБ-01** — шасі для складнікаў комплексу далёкай пасіўнай радыётэхнічнай выведкі «Кальчуга-М».
* **КрАЗ-63221 РЭБ-02** — шасі для мантажу комплексаў радыёсувязі, такіх як радыёрэлейная, трапасферная, касмічная радыёсувязь, служачых для арганізацыі розных відаў сувязі ў палявых умовах.
* **КрАЗ-63221 САРМ-В** — спецыяльны аўтамабіль для дастаўкі ратавальнікаў і спецабсталявання у зону правядзення аварыйна-выратавальных работ. Аўтамабіль мае падвоеную сямімесцавую кабіну, укамплектаваны розным абсталяваннем для ліквідацыі надзвычайных сітуацый, у тым ліку аўтаномнымі стацыянарнай і пераноснай электрастанцыямі, гідрастанцыяй з камплектам гідраўлічнага абсталявання, аўтаномнай вадзяной помпай, зварачным абсталяваннем, вадалазным і горнавыратавальным рыштункам, кіслотастойкімі касцюмамі, маторнай васьмімясцовай лодкай, гідраўлічным кранам-маніпулятарам.

* **КрАЗ-6322 ПМ-В** () — машына размініравання. Кабіна — аднарадная, двухмесцавая, браніраваная, адпавядае класу абароны ПЗСА-4. За кабінай — скрыні для спецінструментаў і два запасныя колы. На месцы грузавой платформы ўсталяваны браніраваны адсек для перавозу выбухованебяспечных прадметаў. На задняй навісі рамы замацаваны кран-маніпулятар. Машына распрацавана для патрэб ДСНС Украіны, першы аўтамабіль пабудаваны ў 2017 годзе.

### «Кальчуга-М» 
**«Кальчуга-М»** — комплекс кантролю радыёэлектроннай абстаноўкі.

Поўны склад комплексу ўключае адну цэнтральную і тры бакавыя станцыі «Кальчуга-М». Апаратура кожнай станцыі комплексу размешчана ў спецыяльных КУНГах, усталяваных на шасі аўтамабіляў *КрАЗ*.

Выява:Kolchuga-passive-sensor maks2009.jpg
Выява:Kolchuga PS MAKS2009.jpg

Станцыя пасіўнага радыёлакацыйнага выяўлення і выведкі «Кальчуга»

### РСЗА «Бастыён» 
**«Бастыён»** — баявы комплекс рэактыўнай сістэмы залпавага агню ў складзе аўтамабіля-шасі *КрАЗ-6322* і мадэрнізаванай артылерыйскай частцы РСЗА БМ-21 «Град». Мадэрнізацыя комплексаў ажыццяўляецца шляхам устаноўкі на новае шасі КрАЗ артылерыйскай частцы знятай з БМ-21, што знаходзіліся на захоўванні, або выведзеныя з баявога складу УС Украіны. Варыянт мадэрнізацыі распрацаваны Харкаўскім канструктарскім бюро машынабудавання імя Марозава. Капітальны рамонт артылерыйскай частцы БМ-21 і мантаж на новае аўтамабільнае шасі ажыццяўляе Шапятоўскі рамонтны завод.

Баявыя комплексы распрацаваны ў двух варыянтах: **«Бастыён-01»** на базе шасі *КрАЗ-6322* і **«Бастыён-02»** на шасі *КрАЗ-63221*. Акрамя шасі, «Бастыён-02» адрозніваецца тым, што абсталяваны сістэмай хуткай перазарадкі і мае дадатковы боекамплект.

У 2010 годзе з’явіўся комплекс **«Бастыён-03»** — рэактыўная сістэма залпавага агню, якая складаецца з шасі *КрАЗ-63221* і баявой часткі РСЗА «Ураган».

### Raptor MTTV, КрАЗ-6322 «Raptor» 
**Raptor MTTV** — аўтамашына са схаваным браніраваннем на базе *КрАЗ-6322 «Салдат»*. Створаны Крамянчугскім аўтазаводам у супрацоўніцтве з канадскай кампаніяй «Streit Group». Быў прадэманстраваны ў 2007 годзе на выставе IDEX-2007 у Абу-Дабі.

Акрамя схаванага браніравання кабіны і асноўных агрэгатаў, асаблівасцю аўтамабіля быў схаваны пад тэнтам кузава бранемодуль для перавозкі 20 салдат, які забяспечваў ахову ад куль і аскепкаў, і даваў магчымасць праз байніцы весці агонь у адказ. Забяспечвае абарону па стандарце CEN Level BR6.

Штуршком для далейшага развіцця канцэпцыі *Raptor MTTV* стаў узброены канфлікт на ўсходзе Украіны ў 2014 годзе. У параўнанні з узорам 2007 года, у прадстаўленага ў лістападзе 2014 года **КрАЗ-6322 «Raptor»** цалкам браніраваная кабіна і капот, усталяваная больш трывалая ахова паліўных бакаў і іншых агрэгатаў. Падвергліся змене і байніцы ў браніраваным кунгу. У аддзяленні дэсанту можа размясціцца 24 чалавека, пры неабходнасці яно можа быць знята з аўтамабіля і выкарыстана ў якасці стацыянарнага пункту абароны (блокпаста). Пастаўляецца на ўзбраенне Нацыянальнай гвардыі і Узброеных сілаў Украіны.

### «Нептун» 
«Нептун» — украінскі берагавы супрацькарабельны ракетны комплекс. Акрамя пускавой устаноўкі на шасі КрАЗ-7634HE або Tatra ў склад комплекса ўваходзяць 3 машыны на шасі КрАЗ-63221: мабільны камандны пункт **РКП-360**, транспартна-зараджальная машына **ТЗМ-360** і транспартная машына **ТМ-360**. Пры гэтым, камандная і зараджальная машыны мелі браніраваныя кабіны «Варта» вытворчасці прадпрыемства .

Выява:Neptun missile complex Command vehicle, Kyiv 2019, 06.jpg|РКП-360
Выява:Neptun missile complex TZM, Kyiv 2019, 05.jpg|ТЗМ-360

## Гл. таксама 
* **КрАЗ-260** — папярэднік.
* **КрАЗ-5233** — бартавы аўтамабіль / шасі з колавай формулай 4х4.
* **КрАЗ-6446** — седлавы цягач.
* **КрАЗ-65034** — самазвал.
* **КрАЗ-64372** — лесавоз.

## Зноскі 
## Літаратура 
* 
* 
* 

## Спасылкі 
* Старонка мадэлі КрАЗ-6322 на афіцыйным сайце  // autokraz.com.ua 
* Старонка мадэлі КрАЗ-6322 «Солдат» на афіцыйным сайце  // autokraz.com.ua 

6322